
Daumani tn 2a ja 2b maa- ala detailplaneeringu vastuvõtmine ja avalikule väljapanekule suunamine 
1. Asjaolud ja menetluse käik

Detailplaneeringu algatamise ettepaneku on esitanud Narva Kaubanduskeskus OÜ. Detailplaneeringu koostamise eesmärgiks on olemasolevate kruntide ühendamine tasulise parkla rajamise eesmärgil. Samuti määratakse ehitusõigus 1 kuni 148 m2 ehitusaluse pinnaga, 8m kõrguse hoone ehitamiseks. Planeeringuga lahedatakse ka maa- ala heakorrastus, haljastus, liikluskorraldus (juurdepääsud). Maa- alast moodustatakse 1 krunt pindalaga 18 711 m2 sihtotstarbega ärimaa.  Planeeritava ala pindala on ca 1,8 ha. Detailplaneering algatati 09.12.2005.a. Narva Linnavolikogu otsusega nr 184.  
Detailplaneering on koostatud vastavuses Planeerimisseaduse ja lähteülesande nõuetega. Narva LV Arhitektuuri- ja Linnaplaneerimise Amet teeb ettepaneku detailplaneering vastu võtta ja korraldada selle avalik väljapanek.
2. Õiguslikud alused
Vastavalt kohaliku omavalitsuse korralduse seaduse §22 lõikele 2 ja Planeerimisseaduse §18 lõikele 1 ja lõike 7 punktile 2 teeb kohalik omavalitsus otsuse detailplaneering vastu võtta ning korraldada selle avalik väljapanek.
3. Otsus
3.1
 Vastu võtta ja suunata avalikule väljapanekule Daumani tn 2a ja 2b maa- ala detailplaneering.

3.2 Avalikustada detailplaneeringu vastuvõtmine ja avalikule väljapanekule suunamine kohalikes ja maakondlikes massiteabevahendites.

4. Rakendussätted

4.1  Otsus jõustub seadusega ettenähtud korras.

4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

